cyanic-selkie/wikianc huggingface dataset:
วัดเปาโรหิตย์
อาคารเสนาสนะ
อุโบสถขนาด 3 ห้องแบบรัชกาลที่ 3 มีพาไลล้อมรอบ หลังคามุงด้วยกระเบื้องดินเผาเคลือบ หลังคาลดมุขด้านหน้า 1 ชั้น และด้านหลัง 1 ชั้น ไม่มีช่อฟ้า ใบระกา หางหงส์ หน้าบันก่ออิฐถือปูน กรอบประตูหน้าต่างประดับลายอย่างเทศ ตามแบบงานพระราชนิยมสมัยรัชกาลที่ 3 ภายในมีจิตรกรรมฝาผนัง เป็นภาพปราสาทเขียนแบบอุดมคติ มีลักษณะคล้ายคลึงกับจิตรกรรมในอุโบสถวัดนายโรง ภายนอกมีกำแพงแก้ว
วัดมีเจดีย์ 3 องค์ อยู่ด้านหน้าวัดนอกกำแพงด้านตะวันออก ห่างจากกำแพงแก้ว 4.2 เมตร เรียงกันแนวขนานกับกำแพงแก้วด้านตะวันออก เจดีย์หมายเลข 1 และหมายเลข 3 เป็นทรงปรางค์ ส่วนเจดีย์หมายเลข 2 ฐานเจดีย์เป็นรูปสี่เหลี่ยมจัตุรัส เป็นเจดีย์ย่อมุมไม้สิบสอง
กระชายสยาม
กระชายสยาม เป็นพืชในสกุลกระชาย วงศ์ Zingiberaceae มีเหง้าขนาดเล็กอยู่ใต้ดิน รากสะสมอาหารเป็นทรงกระบอก ใบรูปใบหอก 2–3 ใบ ส่วนเหนือดินจะเหี่ยวแห้งช่วงฤดูแล้ง แทงช่อดอกขึ้นมาในเดือนเมษายน โดยจะเกิดช่อดอกก่อนเกิดใบ เมื่อดอกเหี่ยวแห้งไปแล้วจึงจะเกิดใบขึ้นมา พบครั้งแรกในประเทศไทยเมื่อ พ.ศ. 2489 ที่จังหวัดกาญจนบุรี โดย G. Den Hoed ชาวเนเธอร์แลนด์ บนเขาหินปูน ชื่อสปีชีส์ตั้งเป็นเกียรติแก่ประเทศไทย
หอยสังข์
หอยสังข์ หรือ สังข์ หรือ สังข (Conch; શંખ) เป็นชื่อสามัญของหอยทะเลกาบเดี่ยวหลายชนิดหลายสกุล (โดยมากหมายถึงสกุล Strombus) ในหลายวงศ์ เช่น สังข์รดน้ำ (Turbinella pyrum) เปลือกสีขาว รูปทรงงดงาม ใช้สำหรับหลั่งน้ำพระพุทธมนต์หรือน้ำเทพมนตร์, สังข์แตร (Charonia tritonis) เปลือกมีลาย ใช้เป่าในงานพิธีของชาวเกาะแถบมหาสมุทรแปซิฟิกตอนใต้ มีลักษณนามว่า ขอน เช่น สังข์ 2 ขอน เป็นต้น
อ้างอิง
صدفة
อี้ จงเทียน
อี้ จงเทียน (เกิด 2490) เป็นนักเขียน, นักประวัติศาสตร์, นักปราชญ์ชาวจีน
ประวัติ
อี้จงเทียนใช้ชีวิตในวัยเด็กที่ เมืองฉางซา มณฑลหูหนาน และใช้ชีวิตในวัยรุ่นที่ เมืองอู่ฮั่น มณฑลหูเป่ย ในปี พ.ศ. 2508 ภายหลังสำเร็จการศึกษาจากชั้นมัธยมศึกษา อี้จงเทียนถูกส่งไปยังเขตปกครองตนเองซินเจียงอุยกูร์ เพื่อเขาร่วมกองกำลังการผลิตแห่งซินเจียง และกลายเป็นอาจารย์สอนโรงเรียนมัธยมศึกษาในเวลาต่อมา หลังกลับจากซินเจียง อี้จงเทียนได้เข้าศึกษาใน มหาวิทยาลัยอู่ฮั่น สาขาวรรณกรรมจีนโบราณ และสำเร็จการศึกษาในปี พ.ศ. 2521 และสำเร็จการศึกษาในระดับปริญญาโทในอีกสามปีถัดมา ซึ่งภายหลังเขาได้ตัดสินในที่จะเป็นอาจารย์สอนในมหาวิทยาลัย ปัจจุบันอี้จงเทียนเป็นศาสตราจารย์ที่ วิทยาลัยมนุษยศาสตร์ มหาวิทยาลัยเซียะเหมิน
ทางด้านวิชาการ
อี้จงเทียนมีความสนใจทางด้านวิชาการหลายสาขา เช่น วรรณกรรม,ทัศนศิลป์,มานุษยวิทยา,ประวัติศาสตร์และมุนุษยศาสตร์ และอี้จงเทียนยังสนใจในด้านการพัฒนาเมืองสมัยใหม่ในจีน และยังถูกอ้างถึงในการผังเมืองด้วย
การทำงาน
อี้จงเทียนตีพิมพ์หนังสือทางวิชาการที่เขาสนใจหลายๆเล่ม และเป็นที่นิยม นี่จึงทำให้เกิดการโต้เถียงเป็นอย่างมาก แต่ก็ทำให้งานของอี้จงเทียนเป็นที่นิยม
ในปี พ.ศ. 2548 อี้จงเทียนออกรายการแลคเชอร์รูม ในช่อง ซีซีทีวี 10 ซึ่งได้บรรยายในชุดหัวข้อ บุคคลสำคัญยุคฮั่น และในปี พ.ศ. 2549 ในชุดอี้จงเทียนพิเคราะห์สามก๊ก ซึ่งประสบความสำเร็จเป็นอย่างมาก และยังกระตุ้นให้เกิดข้อถกเถียงเกี่ยวกับคุณภาพทางวิชาการที่เขาบรรยาย
ในปี พ.ศ. 2551 อี้จงเทียนได้บรรยายในชุด ปรัชญาก่อนราชวงศ์ฉิน
ภาษาโทรจัน
ทฤษฎีลูเวีย
ไม่มีหลักฐานเพียงพอสำหรับการกำหนดภาษาของทรอยจนกระทั่ง พ.ศ. 2538 เมื่อพบตราประทับในยุคฮิตไตต์ตอนปลาย อายุราว 732 ปีก่อนพุทธศักราช แสดงว่าลูเวียในสมัยโบราณรู้จักกันในชื่อทรอย และภาษาลูเวียนี้เคยเป็นภาษากลางของจักรวรรดิฮิตไตต์ ชื่อของชาวทรอยในอีเลียดอย่างน้อย 9 คนไม่ใช่ภาษากรีก และน่าจะเป็นภาษาในเอเชียไมเนอร์ก่อนเปลี่ยนไปใช้ภาษากรีก นักภาษาศาสตร์ส่วนใหญ่ยอมรับว่าภาษาลูเวียเป็นภาษาของทรอย แต่บางคนมีความเห็นว่าภาษาลูเวียอาจจะเป็นภาษาราชการ โดยมีภาษาอื่นๆใช้พูดในชีวิตประจำวัน.
แขวงคลองสองต้นนุ่น
คลองสองต้นนุ่น เป็นแขวงหนึ่งในพื้นที่เขตลาดกระบัง กรุงเทพมหานคร
องค์การบริหารส่วนตำบลวังแสง
องค์การบริหารส่วนตำบลวังแสง อาจจะหมายถึง
ด็อยท์เชอเว็ลเลอ
ด็อยท์เชอเว็ลเลอ (Deutsche Welle, ; หรือ DW) เป็นบริการกระจายเสียงระหว่างประเทศสาธารณะที่ถือครองโดยรัฐ ซึ่งหนุนด้วยงบประมาณภาษีของรัฐบาลกลางเยอรมนี  บริการมีถึง 30 ภาษา บริการโทรทัศน์ดาวเทียมของ DW มีช่องในภาษาอังกฤษ เยอรมัน, อูรดู, ฮินดี, สเปน, เบงกอล และอาหรับ ผลงานของ DW เป็นไปตามกฎหมายด็อยท์เชอเว็ลเลอ ซึ่งก็คือเนื้อหาเป็นอิสระจากอิทธิพลของรัฐบาล DW เป็นสมาชิกของสหภาพการกระจายเสียงแห่งทวีปยุโรป (EBU)
DW นำเสนออัปเดตบทความเป็นประจำในเว็บไซต์ข่าว และดำเนินการสำหรับศูนย์การพัฒนาสื่อต่างประเทศ DW Akademie โดยมีการประกาศเป้าหมายที่ระบุไว้ คือการสร้างข่าวที่เชื่อถือได้ ให้เข้าถึงภาษาเยอรมันและส่งเสริมความเข้าใจระหว่างประชาชน
DW ได้ออกอากาศมาตั้งแต่ ค.ศ. 1953 มีสำนักงานกลางที่บ็อนน์ ซึ่งมีการผลิตรายการวิทยุ อย่างไรก็ตาม รายการโทรทัศน์เกือบทั้งหมดผลิตที่เบอร์ลิน ทั้งสองที่ผลิงเนื้อหาข่าวสำหรับเว็บไซต์ DW
ใน ค.ศ. 2019 มีพนักงานประมาณ 1,500 คนและทำงานอิสระ 1,500 คนจาก 60 ประเทศ ทำงานให้กับด็อยท์เชอเว็ลเลอในสำนักงานที่กรุงบอนน์และเบอร์ลิน
ประวัติ
ด็อยท์เชอเว็ลเลอได้ ได้เปิดตัวสถานีวิทยุและโทรทัศน์อย่างเป็นทางการเมื่อ วันที่ 3 พฤษภาคม ค.ศ. 1953 ผู้กล่าวปราศัยโดยนาย Theodor Heuss ประธานาธิบดีแห่งประเทศเยอรมัน (ในขณะนั้น) เป็นการออกอากาศทางโทรทัศน์ผ่านดาวเทียมเป็นครั้งแรก วันที่ 11 มิถุนายน ค.ศ. 1953 ในชื่อ องค์การกระจายเสียงและแพร่ภาพสาธาราณะแห่งประเทศเยอรมัน ชื่อย่อ ARD และดอยเช่อ เวลเล่อได้เห็นผ้องร่วมกัน ผู้ควมคุมการผลิตอย่างแรกโดยเครือข่ายของ Nordwestdeutscher Rundfunk (WDR) รายการต่าง ๆ ของ ด็อยท์เชอเว็ลเลอจึงให้ WDR เป็นผู้รับผิดชอบ ใน ค.ศ. 1960 ดอยเช่อ เวลเล่อกลายเป็นสื่อมวนชนอิสระ และวันที่ 7 มิถุนายน ค.ศ. 1972 จึงได้ร่วมกับ ARD ซึ่งเป็นสถานีวิทยุโทรทัศน์แห่งชาติ
ภาษาที่ใช้ในการออกอากาศ
* สนับสนุนบางส่วนโดยด็อยช์ลันด์ฟุงก์ (จนถึง ค.ศ. 1993)
ภาษาบราฮุย
ภาษาบราฮุย เป็นภาษาตระกูลดราวิเดียนที่พูดโดยชาวบราฮุยบางส่วน โดยหลักมีผู้พุดในบริเวณตอนกลางของแคว้นบาโลชิสถาน ประเทศปากีสถาน และมีชุมชนขนาดเล็กกระจายทั่วพื้นที่อิหร่าน, อัฟกานิสถาน และเติร์กเมนิสถาน และโดยชาวบราฮุยที่อยู่ต่างประเทศในอิรัก, กาตาร์ และสหรัฐอาหรับเอมิเรตส์ ภาษานี้เป็นภาษาที่อยู่ห่างจากประชากรที่พูดภาษาตระกูลดราวิเดียนที่ใกล้ที่สุดในอินเดียใต้ด้วยระยะทางมากกว่า 1500 km
เป็นภาษากลุ่มดราวิเดียนที่ได้รับอิทธิพลจากภาษากลุ่มอิหร่านมาก เช่นจากภาษาบาโลจ เชื่อว่าเป็นส่วนที่เหลืออยู่ของภาษากลุ่มดราวิเดียนที่เคยแพร่กระจายในบริเวณดังกล่าว ก่อนที่ชาวอารยันจะอพยพเข้ามา นักวิชาการบางส่วนเชื่อว่า ชาวบราฮุยเป็นลุกหลานของกลุ่มชนที่เจ้าของอารยธรรมลุ่มแม่น้ำสินธุ ขณะที่สมมติฐานอื่นเชื่อว่าภาษานี้เกิดจากการกลมกลืนกันของภาษากลุ่มดราวิเดียนและอินโด-อารยันในยุคก่อนพระเวท
อัหษรเปอร์เซีย-อาหรับ
ภาษาบราฮุยเป็นภาษาตระกูลดราวิเดียนภาษาเดียวที่ไม่ได้เขียนด้วยอักษรฐานพราหมี แต่ใช้อักษรอาหรับตั้งแต่ครึ่งหลังของคริสต์ศตวรรษที่ 20:
อักษรละติน
เมื่อไม่นานมานี้ มีการประดิษฐ์อักษรวิธีฐานละตินชื่อว่า Brolikva (ชื่อย่อของ Brahui Roman Likvar) โดยคณะกรรมการภาษาบราฮุยประจำมหาวิทยาลัยบาโลชิสถานที่เควตตาและใช้งานในหนังสือพิมพ์ Talár
มหาอัคคีภัยแห่งลอนดอน
มหาอัคคีภัยแห่งลอนดอน (Great Fire of London) คือการเกิดเพลิงเผาผลาญครั้งใหญ่ที่ลุกลามใหญ่โตทำลายพื้นที่ส่วนกลางของกรุงลอนดอน ประเทศอังกฤษตั้งแต่วันอาทิตย์ที่ 2 กันยายน ถึงวันพุธที่ 5 กันยายน ค.ศ. 1666 เพลิงได้ลุกไหม้เมืองยุคกลางที่ตั้งอยู่ในกำแพงเมืองโบราณสมัยโรมัน ลุกลามไปเกือบย่านคนชั้นสูงเขตเวสต์มินสเตอร์ พระราชวังของพระเจ้าชาลส์ที่ 2 และเกือบถึงสลัมใหญ่ชานเมือง เพลิงได้เผาไหม้บ้านไป 13,000 หลัง โบสถ์ประจำชุมชน 87 แห่ง รวมทั้งอาสนวิหารเซนต์พอล โบสถ์สำคัญของอังกฤษและอาคารที่ทำการของทางการเกือบทั้งหมด ประมาณว่าเพลิงได้เผาบ้านทำให้ประชากร 70,000 คนจากทั้งหมดที่ประมาณการในขณะนั้น 80,000 คนไร้ที่อยู่อาศัย จำนวนผู้เสียชีวิตไม่เป็นที่ทราบแน่นอนว่าเท่าใด แต่ได้ประมาณว่ามีจำนวนไม่มากเนื่องจากมีการแจ้งยืนยันบุคคลผู้เสียชีวิตที่บันทึกไว้น้อย เหตุผลดังกล่าวได้ถูกยกมาถกเถียงในภายหลังว่า ประชากรผู้ยากไร้และคนชั้นกลางในสมัยนั้นไม่มีชื่อในทะเบียน และว่าเพลิงอันรุนแรงอาจเผาศพจนเป็นเถ้าถ่านหรือจนดูไม่ออกหรือจำศพไม่ได้
ภาษาบราฮุย
ไทย
มนุษย์ทั้งหลายเกิดมามีอิสระและเสมอภาคกันในเกียรติศักดิ์และสิทธิ ต่างมีเหตุผลและมโนธรรม และควรปฏิบัติต่อกันด้วยเจตนารมณ์แห่งภราดรภาพ
มหาอัคคีภัยแห่งลอนดอน
ต้นเพลิงได้เริ่มเกิดที่ร้านทำขนมปังของโทมัส ฟาริเนอร์ในตรอกพุดดิงหลังเที่ยงคืนเล็กน้อยและลุกลามอย่างรวดเร็ว การใช้อุปกรณ์สำหรับดับเพลิงในสมัยนั้นและการใช้เทคนิคการรื้อทำลายอาคารเพื่อตัดเป็นแนวกันไฟได้รับการอนุมัติช้ามากจากนายกเทศมนตรีของลอนดอนคือ เซอร์โทมัส บลัดเวิร์ธ ครั้นเมื่อได้รับการอนุมัติให้รื้อทุบอาคารเป็นแนวกันไฟก็ได้เกิดลมแรงกรรโชกไฟจากโรงทำขนมปังลามไปติดอาคารโดยรอบกลายเป็นพายุเพลิงไปแล้ว ในเช้ามืดวันจันทร์เพลิงได้โหมลุกลามขึ้นเหนือสู่ใจกลางเมือง การจลาจลโกลาหลเกิดขึ้นตามถนนเมื่อมีข่าวลือว่าชาวต่างชาติเป็นผู้วางเพลิง พวกที่กลัวว่าจะไร้ที่อยู่ต่างพากันพุ่งความสนใจไปที่ชาวฝรั่งเศสและชาวดัตช์ ที่เคยเป็นศัตรูของอังกฤษระหว่างสงครามอังกฤษ-เนเธอร์แลนด์ครั้งที่สอง เป็นเหตุให้คนเหล่านี้ถูกรุมทำร้ายท่ามกลางการวุ่นวายกลางถนน เมื่อถึงวันอังคาร เพลิงได้ขยายลุกลามไปเกือบทั่วเมืองเผาไหม้อาสนวิหารเซนต์พอลและลามข้ามแม่น้ำฟลีต (แม่น้ำใต้ดิน) มุ่งสู่ราชสำนักของกษัตริย์ชาร์ลที่ 2 ที่ไวท์ฮอลล์ซึ่งมีการระดมพนักงานดับเพลิงมารวมเพื่อการต่อต้านเพลิงเป็นจำนวนมาก การเอาชนะไฟได้ ณ จุดนี้มีเหตุผลสองประการคือ เกิดจากการหยุดพัดของลมตะวันออกพอดีและจากการใช้ดินระเบิดของคลังแสงที่สะพานลอนดอนมาระเบิดอาคารเพื่อสร้างแนวกันไฟที่ได้ผลกว่าการใช้คนรื้อ
ภาษาบราฮุย
อักษรอาหรับ
مُچَّا اِنسَاںک آجو او اِزَّت نَا رِد اَٹ بَرےبَر وَدِى مَسُّنو. اوفتے پُهِى او دَلِىل رَسےںگَانے. اَندَادے وفتے اَسِ اےلو تون اِىلُمِى اے وَدِّفوئِى اے.
การเลือกตั้งรัฐสภาและการลงประชามติในเยอรมนี ค.ศ. 1936
การเลือกตั้งรัฐสภาเยอรมันเกิดขึ้นในวันที่ 29 มีนาคม ค.ศ. 1936 โดยเป็นประชามติคำถามเดียวที่ถามผู้เลือกว่าจะยอมรับให้การยึดครองทางทหารในไรน์ลันด์และพรรคเดียวในไรชส์ทาคใหม่ที่มีทั้งนาซีและ'แขก'อิสระของพรรค เหมือนกับการโหวตครั้งก่อนหน้าในสมัยนาซี การเลือกตั้งนี้ก็ยังมีการโกงเลือกตั้ง ซึ่งอ้างว่าในผู้มีสิทธิร้อยละ 99 มีผู้สนับสนุนร้อยละ 98.8 ในฐานะการแสดงผาดโผน ผู้เลือกตั้งจำนวนมากถูกนำขึ้นไปในอากาศยานกราฟ เซ็พเพอลีนและฮินเดินบวร์คบินเหนือไรน์ลันด์
นี่เป็นการเลือกตั้งครั้งแรกที่จัดหลังประกาศให้กฎหมายเนือร์นแบร์คเป็นกฎหมายใน ค.ศ. 1935 ซึ่งถอดถอนสิทธิพลเมือง (รวมสิทธิในการโหวด) จากชาวยิวและชนกลุ่มน้อยอื่น ๆ ในการเลือกตั้งและประชามติก่อนหน้าภายใต้การปกครองของนาซี ชาวยิว โปแลนด์ และชนกลุ่มน้อยอื่น ๆ ยังคงมีสิทธิในการโหวดโดยไม่มีการแทรกแซง และแม้แต่ส่วเสริมให้ลงคะแนนเสียงต่อต้านพวกนาซี (โดยเฉพาะในอำเภอที่มีชนกลุ่มน้อยจำนวนมาก) ในวันที่ 7 มีนาคม ค.ศ. 1936 ชาวยิวและยิปซีสูญเสียสิทธิในการโหวต
มหาอัคคีภัยแห่งลอนดอน
ผลที่ตามมาจากอัคคีภัยครั้งนี้ยิ่งใหญ่มาก ก่อให้เกิดความเสียหายทางเศรษฐกิจและสังคม พระเจ้าชาลส์ที่ 2 รับสั่งให้รีบทำการอพยพคนจากลอนดอนไปอยู่ที่อื่นด้วยเกรงว่าจะเกิดการจลาจลในลอนดอนจากคนไร้ที่อยู่ แม้จะมีข้อเสนอในการฟื้นฟูปรับปรุงเมืองให้ดีหลายแบบ แต่ในที่สุดการก่อสร้างฟื้นฟูก็ยังคงสร้างตามแนวโครงถนนดั้งเดิม
การดับเพลิงในสมัยคริสต์ศตวรรษที่ 17
เพลิงที่ไหม้ส่วนใหญ่มักเกิดตามละแวกที่เป็นอาคารไม้ที่มีเตาผิงแบบเปิดและใช้เทียนไขให้ความสว่าง ซึ่งมีอยู่ทั่วไปในสมัยนั้น บ้านเรือนเหล่านี้มักมีเตาอบ เชื้อเพลิงและวัสดุติดไฟเก็บไว้มาก สมัยนั้นยังไม่มีตำรวจหรือพนักงานดับเพลิงหรือสถานีดับเพลิงเตรียมพร้อมตลอดเวลาดังปัจจุบัน จะมีก็เพียงพนักงานระวังเพลิงที่เรียกว่า "พนักงานสั่นระฆัง" (Bellmen) จำนวนนับพับคนเดินตรวจตราตามถนนในเวลากลางคืน มีการกำหนดขั้นตอนในการดับเพลิงด้วยตนเองของชุมชนที่นับว่าได้ผลอยู่พอควร เมื่อเกิดเพลิงจะมีการรัวระฆังโบสถ์และผู้คนจะออกมาชุมนุมที่จุดกำหนดและใช้เทคนิคในสมัยนั้นด้วยการใช้น้ำหรือการรื้อทุบอาคาร กฎหมายกำหนดให้โบสถ์ทุกแห่งต้องมีบันไดยาว ถังน้ำที่ทำด้วยหนัง ขวานและตะขอเกี่ยวสำหรับดึงรื้ออาคาร บางครั้งมีการใช้ดินระเบิดกับอาคารสูงที่บันไดพาดไม่ถึง มีการใช้วิธีการรื้อทุบอาคารเป็นอย่างมากในการต่อสู้กับเพลิงที่ไหม้ลอนดอนครั้งนี้ซึ่งนักประวัติศาสตร์วิเคราะห์ว่าเป็นวิธีที่ทำให้เพลิงสงบลงได้ในครั้งนี้
ภาษาบราฮุย
อักษรละติน
Muccá insáńk ájo o izzat ná rid aŧ barebar vadí massuno. Ofte puhí o dalíl raseńgáne. andáde ofte asi elo ton ílumí e vaddifoí e.
มหาอัคคีภัยแห่งลอนดอน
การดับเพลิงในสมัยคริสต์ศตวรรษที่ 17
การดับเพลิงที่ลุกลามด้านใต้ลมโดยวิธีรื้อทุบนี้นับว่าได้ผลดีมาก แต่เนื่องจากนายกเทศมนตรีขาดความเป็นผู้นำ ไม่กล้าตัดสินใจ ลังเลอยู่นับเป็นหลายชั่วโมง ครั้นเมื่อมีพระราชดำรัสรับสั่งลงมาโดยตรงจากพระเจ้าชาลส์ที่ 2 ให้รื้อทุบบ้านทุกหลังที่จะเป็นแนวกันไฟโดยไม่มีการยกเว้นก็ปรากฏว่าเพลิงได้ลุกติดบ้านขนาดใหญ่จนพนักงานไม่สามารถผ่านไปตามถนนหรือตรอกที่แคบเหล่านั้นไปได้
การใช้น้ำสำหรับดับเพลิงก็น่าหงุดหงิดเนื่องจากปกติน้ำที่ใช้ดับเพลิงมาจากระบบประปาที่ใช้ท่อไม้เอล์มเดินจากหอสูงที่คอร์นฮิลล์ที่ได้น้ำจากแม่น้ำแล้วแจกจ่ายให้แก่บ้าน 30,000 หลัง ปกติการเปิดน้ำจากท่อไม้สามารถทำได้สำหรับต่อกับท่อผ้าใบหรือใส่ถังดับเพลิง และการที่ตรอกพุดดิงอยู่ใกล้กับแม่น้ำจึงสามารถจัดพนักงานอาสาดับเพลิงยืนเข้าแถวสองแถวส่งผ่านถังน้ำจากแม่น้ำ สาดน้ำดับไฟแล้วส่งถังเป็นทอด ๆ กลับไปที่แม่น้ำและเวียนกลับมาอีก แต่วิธีที่ควรทำนี้ไม่ได้เกิดขึ้น มีผู้บันทึกว่า เมื่อเห็นไฟ ทุกคนก็แตกตื่นรีบวิ่งไปเก็บข้าวของหนีไฟ ไฟจึงลามสู่ด้านแม่น้ำและลุกติดโรงเก็บสินค้าตามท่าเทียบเรือริมฝั่ง ไฟจึงตัดเส้นทางลำเลียงน้ำจากแม่น้ำและยังลุกไหม้กังหันน้ำที่สะพานลอนดอนที่ทำหน้าที่เติมน้ำเข้าหอถังน้ำ น้ำจากท่อจึงไม่มีไปด้วย
ลอนดอนมีเทคโนโลยีที่นับว่าทันสมัยในสมัยนั้นคือมีเครื่องดับเพลิงที่เคยนำมาใช้ดับเพลิงใหญ่ในครั้งก่อน ๆ แต่ในครั้งนี้เครื่องดับเพลิงซึ่งมีขนาดใหญ่นี้กลับสู้ขอเกี่ยวไม่ได้ มีเพียงบางเครื่องที่มีล้อ ที่เหลือติดตั้งบนคานลากและต้องลากมาไกล ทำให้มาถึงล่าช้าเกินการ บางเครื่องก็ไม่มีสายหรือมีสายที่สั้นเกินไป เมื่อไม่มีน้ำจากท่อจึงต้องลากเครื่องไปริมฝั่งแม่น้ำเทมส์ หลายเครื่องตกลงไปในแม่น้ำ เมื่อเพลิงโหมรุนแรงมาก เครื่องดับเพลิงจึงไม่สามารถเข้าใกล้พอระยะที่จะใช้ได้ผล และที่สุดก็ร้อนแรงมากจนไม่สามารถเข้าไปในตรอกพุดดิงได้
อนึ่ง อัคคีภัยครั้งใหญ่ในลอนดอนครั้งนี้เกิดขึ้นตรงกับรัชสมัยของสมเด็จพระนารายณ์มหาราช
ศึกแม่มดมหัศจรรย์
ศึกแม่มดมหัศจรรย์ (Willow) เป็นภาพยนตร์แฟนตาซีสัญชาติอเมริกันที่ออกฉายในปี ค.ศ. 1988 ที่กำกับโดย รอน ฮาวเวิร์ด อำนวยการสร้างฝ่ายบริหารโดย จอร์จ ลูคัส และเขียนบทโดย บ็อบ ดอลแมน เนื้อเรื่องมาจาก จอร์จ ลูคัส นำแสดงโดย วอร์วิค เดวิส, วัล คิลเมอร์, โจแอนน์ เวลีย์, จีน มาร์ช และ บิลลี บาร์ตี วอร์วิค เดวิส รับบทเป็นวิลโลว์ชาวนาผู้ไม่เต็มใจที่มีบทบาทสำคัญในการปกป้องทารกจากราชินีเผด็จการที่สาบานว่าจะทำลายเธอและยึดครองโลก
จอร์จลูคัสเกิดไอเดียสำหรับภาพยนตร์เรื่องนี้ในปี ค.ศ. 1972 โดยเข้าหารอนฮาวเวิร์ดเพื่อกำกับในช่วงหลังการถ่ายทำของ โคคูน ในปี ค.ศ. 1985 บ็อบ ดอลแมน ถูกให้มาเขียนบทภาพยนตร์โดยมีร่างเจ็ดร่างก่อนจะจบในปลายปี ค.ศ. 1986 เมโทร-โกลด์วิน-เมเยอร์เป็นผู้จัดจำหน่ายและการถ่ายภาพหลักเริ่มขึ้นในเดือนเมษายน ศ.ศ. 1987 สิ้นสุดในเดือนตุลาคมถัดไป การถ่ายทำส่วนใหญ่เกิดขึ้นที่ เอลส์ทรี สตูดิโอส์ ในฮาร์ทฟอร์ดเชอร์ ประเทศอังกฤษรวมถึงเวลส์และนิวซีแลนด์ อินดัสเทรียล ไลท์ แอนด์ แมจิก ได้สร้างเทคนิคพิเศษทางภาพซึ่งนำไปสู่การปฏิวัติครั้งใหม่ด้วยเทคโนโลยีการปรับเปลี่ยนรูปแบบดิจิทัล
ภาพยนตร์เรื่องนี้ได้เข้าฉายในปี ค.ศ. 1988 ได้รับคำวิจารณ์ที่หลากหลายจากนักวิจารณ์ ทำรายได้ในสหรัฐอเมริกาเพียง 57.3 ล้านดอลลาร์สหรัฐเทียบกับทุนสร้าง 35 ล้านดอลลาร์สหรัฐ นอกจากนี้ยังได้รับการเสนอชื่อชิงรางวัลออสการ์ถึง 2 รางวัล
เดอะสโตรกส์
เดอะสโตรกส์ (The Strokes) เป็นวงร็อกอเมริกัน ก่อตั้งวงในปี 1998 ในนครนิวยอร์ก มีชื่อเสียงในช่วงต้นยุค 2000 ในฐานะผู้นำของแนวเพลงการาจร็อกรีไววอล วงประกอบด้วยสมาชิก จูเลียน คาซาบลังกาส์ (ร้องนำ) นิก วาเลนซี (กีตาร์ลีด) อัลเบิร์ต แฮมมอนด์ จูเนียร์ (กีตาร์ริทึม) นิโคไล ไฟรเจอร์ (กีตาร์เบส) และฟราบริซิโอ โมเรตตี (กลองและเพอร์คัชชัน)
หลังจากออกอัลบั้มเปิดตัว Is This It ในปี 2001 วงได้ได้เสียงวิจารณ์อย่างมาก เอ็นเอ็มอี ยกอัลบั้มนี้ให้เป็นอัลบั้มแห่งปี จากนั้นวงได้รักษาฐานแฟนเพลงได้มาก ส่วนใหญ่ในสหราชอาณาจักร สหรัฐอเมริกาและออสเตรเลีย หลังจากนั้นไม่นาน พวกเขาได้ออกอัลบั้ม Room On Fire ในปี 2003 ซึ่งได้รับความนิยมมากเช่นกัน ในปี 2006 หลังจากออกอัลบั้ม First Impressions of Earth สมาชิกแต่ละคนเริ่มมีโครงการอื่นของตัวเอง หลังจากหายไปห้าปี และเริ่มมีผลงานเดี่ยว พวกเขาจึงได้ออกอัลบั้ม Angles ในปี 2011 ในอัลบั้มนี้ สมาชิกคนอื่น ๆ ในวงได้มีส่วนร่วมในการแต่งและเขียนเพลงอีกด้วย จากที่จูเลียน คาซาบลังกาส์ เป็นคนแต่งเกือบทั้งหมดในสามอัลบั้มแรก ตามด้วยในปี 2013 อัลบั้ม Comedown Machine ซึ่งเป็นอัลบั้มสุดท้ายภายใต้สังกัด RCA ก็ได้ออกมา โดยสมาชิกทุกคนได้ร่วมมือกันแต่งเพลงเช่นเดิม โดยที่อัลบั้มนี้ ทางวงตัดสินใจที่จะไม่โปรโมทอัลบั้มเลย ไม่ว่าจะเป็นการสัมภาษณ์ออกสื่อ ถ่ายรูป ออกโชว์ หรือแม้แต่ทัวร์ และได้มีการเล่นเพลงในอัลบั้มนี้ครั้งแรกในอีกหนึ่งปีให้หลัง จนในปี 2016 ทางวงได้ปล่อย EP Future Present Past กับค่ายเพลง Cult Records ซึ่งเป็นค่ายเพลงของจูเลียน คาซาบลังกาส์ เอง
ปลาชะโดอินเดีย
ปลาชะโดอินเดีย (Malabar snakehead; ) ปลาน้ำจืดขนาดใหญ่ชนิดหนึ่ง ในวงศ์ปลาช่อน (Channidae)
ปลาชะโดอินเดีย มีลักษณะคล้ายกับปลาชะโด (C. micropeltes) ที่พบในภูมิภาคเอเชียอาคเนย์ โดยถูกค้นพบครั้งแรกและอนุกรมวิธานโดย ฟรานซิส เดย์ นักมีนวิทยาชาวอังกฤษ เมื่อปี ค.ศ. 1865 ในชื่อ Ophiocephalus diplogramma ซึ่งเก็บตัวอย่างแรก ได้จากใกล้ปากแม่น้ำโคชิน และถูกเข้าใจมาตลอดว่าเป็นชนิดเดียวกับปลาชะโด ทำให้ชื่อนี้กลายเป็นชื่อพ้องของปลาชะโดมาโดยตลอด
จนกระทั่งในปี ค.ศ. 2011 ได้มีการศึกษาใหม่โดยนักมีนวิทยาในยุคปัจจุบัน พบว่าแท้จริงแล้วเป็นชนิดใหม่ จึงได้ประกาศให้เป็นชนิดใหม่มานับแต่นั้น
ปลาชะโดอินเดีย มีลักษณะแตกต่างไปจากปลาชะโดอย่างมาก เช่น จำนวนก้านครีบ, เกล็ดข้างเส้นข้างลำตัว, จำนวนข้อกระดูกสันหลัง, ความยาวจากส่วนหัวไปยังทวาร และความลึกของลำตัว เป็นต้น รวมถึง รูปร่าง และสีสันลำตัวด้วย แต่โดยรวมแล้ว ปลาชะโดอินเดียจะมีลักษณะส่วนหัวและจะงอยปากด้านบนที่ลาดยาวกว่า เมื่อเทียบขนาดของส่วนหัวโดยวัดจากปลายปากไปยังช่องเปิดเหงือกเทียบกับความยาวลำตัวจะพบว่า ปลาชะโดอินเดียจะมีส่วนหัวยาวกว่าปลาชะโดเล็กน้อย และมีรูปร่างที่ป้อมสั้นกว่า
เมื่อยังเป็นลูกปลาวัยอ่อน (ราว 4-8 นิ้ว) ปลาชะโดอินเดียจะมีลายแถบสีคล้ำสองเส้นที่ข้างลำตัวที่บาง และจางกว่า และแถบสีเหลืองกลางลำตัวที่เห็นได้ชัดเจนในปลาชะโด แทบจะไม่เห็นเลยในปลาชะโดอินเดีย อีกทั้งครีบหางของปลาชะโดจะเป็นสีส้มเข้มเกือบแดง ขณะที่ปลาชะโดอินเดียจะเป็นสีส้มอ่อน ๆ เท่านั้น และเมื่อเป็นปลาโตเต็มวัย ปลาชะโดอินเดียลำตัวบริเวณด้านหลังมีสีซีดจางกว่า รวมทั้งลวดลายที่เป็นบั้ง ๆ บนลำตัวที่มีรูปแบบที่ชัดเจนกว่า โดยจะเป็นบั้งขนาดใหญ่สีขาวสลับดำ สีลำตัวเป็นสีส้มตลอดทั้งตัวโดยรวม ขณะที่ส่วนท้องเป็นสีขาว
ปลาชะโดอินเดีย เมื่อโตเต็มที่จะมีความยาวประมาณ 60 เซนติเมตร นับว่าเล็กกว่าปลาชะโดพอสมควร แต่มีการพัฒนาการของลวดลายและเจริญเติบโตเร็วกว่า และมีพฤติกรรมที่ดุร้ายก้าวร้าวน้อยกว่า
จัดเป็นปลาเฉพาะถิ่น ที่พบได้เฉพาะภาคตะวันตกเฉียงใต้ ของคาบสมุทรอินเดียเท่านั้น รวมถึงหลายแม่น้ำในรัฐเกรละ และบางแหล่งน้ำในรัฐทมิฬนาฑู ทางตอนใต้ของอินเดีย จัดเป็นปลาที่มีความเสี่ยงที่จะสูญพันธุ์จากการแพร่กระจายพันธุ์ที่จำกัด จากการเปลี่ยนแปลงของสภาพแวดล้อม และการคุกคามของมนุษย์ โดยพบได้ทั้งในน้ำจืด และน้ำกร่อยบริเวณปากแม่น้ำ
ตำบลวังแสง (อำเภอชนบท)
วังแสง เป็นตำบลหนึ่งในอำเภอชนบท จังหวัดขอนแก่น สภาพพื้นที่โดยทั่วไปเป็นที่ราบลุ่ม ติดลำน้ำชี มีความอุดมสมบูรณ์
ประวัติ
ตำบลวังแสงนับว่าเป็นตำบลที่เก่าแก่ตำบลหนึ่งในอำเภอชนบท เมื่อวันที่ 5 กรกฎาคม พ.ศ. 2516 ทางราชการได้จัดตั้ง สภาตำบลวังแสง จนกระทั่งเมื่อวันที่ 19 มกราคม พ.ศ. 2539 กระทรวงมหาดไทยมีประกาศให้เปลี่ยนแปลงฐานะจากสภาตำบลวังแสง เป็น องค์การบริหารส่วนตำบลวังแสง จนถึงปัจจุบัน
ที่ตั้งและอาณาเขต
ตำบลวังแสงตั้งอยู่ทางตะวันตกเฉียงใต้สุดของอำเภอ มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง
ตำบลวังแสงแบ่งออกเป็น 11 หมู่บ้าน ได้แก่
สุลต่านเมห์เหม็ดผู้พิชิต
เมห์เหม็ดที่ 2 (محمد ثانى; II. Mehmed, ; 30 มีนาคม ค.ศ. 1432 - 3 พฤษภาคม ค.ศ. 1481) รู้จักกันในพระนาม เมห์เหม็ดผู้พิชิต (ابو الفتح; Fatih Sultan Mehmed) เป็นสุลต่านออตโตมันที่ครองราชย์ในเดือนสิงหาคม ค.ศ. 1444 ถึงกันยายน ค.ศ. 1446 และอีกครั้งในเดือนกุมภาพันธ์ ค.ศ. 1451 ถึงพฤษภาคม ค.ศ. 1481 ในรัชสมัยแรก พระองค์สามารถเอาชนะกลุ่มครูเสดที่นำโดยจอห์น ฮุนยาดีหลังการโจมตีฮังการี ซึ่งละเมิดเงื่อนไขในสนธิสัญญาสันติภาพแห่งแซแก็ด เมื่อเมห์เหม็ดที่ 2 ครองราชย์อีกครั้งใน ค.ศ. 1451 พระองค์เสริมกำลังกองทัพเรือออตโตมันและเตรียมการโจมตีคอนสแตนติโนเปิล เมื่อมีพระชนมพรรษาได้ 21 พระองค์พิชิตคอนสแตนติโนเปิล (ปัจจุบันคืออิสตันบูล) และทำให้จักรวรรดิไบแซนไทน์สิ้นสุดลง
หลังการพิชิต เมห์เหม็ดทรงอ้างสิทธิ์เป็น "ซีซาร์"แห่งจักรวรรดิโรมัน (قیصر‎ روم Qayser-i Rûm) โดยอิงความจริงที่ว่าคอนสแตนติโนเปิลเป็นที่ตั้งและเมืองหลวงของจักรวรรดิโรมันตะวันออกที่ยังเหลือรอดมาตั้งแต่การแบ่งจักรวรรดิใน ค.ศ. 330 โดยจักรพรรดิคอนสแตนตินที่ 1 ข้ออ้างนี้มีเพียงอัครบิดรแห่งคอนสแตนติโนเปิลที่ให้การยอมรับ ถึงกระนั้น เมห์เหม็ดที่ 2 มองรัฐออตโตมันว่าเป็นรัฐสืบทอดของจักรวรรดิโรมัน และมองตัวพระองค์เองว่า "สืบทอด" จักรวรรดิมากกว่า "ทดแทน" มัน
เมห์เหม็ดทรงดำเนินการศึกต่อไปในอานาโตเลียแล้วรวมบริเวณนี้กับยุโรปตะวันออกเฉียงใต้ไปทางตะวันตกถึงบอสเนีย พระองค์ยังปฏิรูปการเมืองและสังคม ส่งเสริมในด้านศิลปะและวิทยาศาสตร์ และในช่วงปลายรัชสมัย พระองค์ได้ปรับปรุงคอนสแตนติโนเปิลให้เป็นเมืองหลวงของจักรวรรดิที่เจริญรุ่งเรือง ประเทศตุรกีสมัยใหม่และโลกมุสลิมส่วนมากมองพระองค์เป็นวีรบุรุษ นอกจากนี้ ยังมีสถานที่หลายแห่งที่ตั้งชื่อตามพระองค์ด้วย
พระราชประวัติช่วงต้น
เมห์เหม็ดที่ 2 เสด็จพระราชสมภพในวันที่ 30 มีนาคม ค.ศ. 1432 ที่เอดีร์แน เมืองหลวงของรัฐออตโตมันในเวลานั้น พระราชบิดาของพระองค์คือสุลต่านมูรัดที่ 2 (ค.ศ. 1404–1451) กับฮือมา ฮาตุน พระราชมารดาของพระองค์ที่เคยเป็นทาสไม่ทราบต้นกำเนิด
ตามธรรมเนียมของผู้นำออตโตมันก่อนรัชสมัยของพระองค์ เมื่อเมห์เหม็ดที่ 2 มีพระชนมายุ 11 พรรษา พระองค์ถูกส่งไปที่อามัสยาพร้อมกับ ลาลัส (ที่ปรึกษา) สองคนเพื่อดูแลและได้รับประสบการณ์ หลังสุลต่านมูรัดที่ 2 ทำสนธิสัญญาสันติภาพกับฮังการีในวันที่ 12 มิถุนายน ค.ศ. 1444 พระองค์จึงสละราชสมบัติให้กับเมห์เหม็ดที่ 2 พระราชโอรสในพระชนมพรรษา 12 พรรษาในเดือนกรกฎาคม/สิงหาคม ค.ศ. 1444
ในรัชสมัยแรก พระองค์สามารถเอาชนะกลุ่มครูเสดที่นำโดยจอห์น ฮุนยาดีหลังการโจมตีฮังการี ซึ่งละเมิดเงื่อนไขในสนธิสัญญาสันติภาพแห่งแซแก็ดในเดือนกันยายน ค.ศ. 1444 ณ เวลานั้น สุลต่านเมห์เหม็ดที่ 2 ทรงขอให้มูรัดที่ 2 พระราชบิดา ครองบัลลังก์อีกครั้ง แต่พระองค์ปฏิเสธ บันทึกเหตุการณ์ในคริสต์ศตวรรษที่ 17 ระบุไว้ว่า สุลต่านเมห์เหม็ดที่ 2 ทรงพระอักษรว่า "ถ้าเจ้าคือสุลต่าน จงมาและนำกองทัพของท่าน ถ้าข้าคือสุลต่าน ข้าจะสั่งให้เจ้ามาและนำกองทัพของข้า" จากนั้น มูรัดที่ 2 นำกองทัพออตโตมันและชนะยุทธการที่วาร์นาในวันที่ 10 พฤศจิกายน ค.ศ. 1444 ฮาลิล อีนัลจึก (Halil İnalcık) กล่าวว่าสุลต่านเมห์เหม็ดที่ 2 ไม่ได้ขอพระราชทานพระบรมราชานุญาตจากพระราชบิดา แต่มาจากความพยายามที่จะนำมูรัดที่ 2 กลับมาครองอำนาจโดยชันดาร์ลือ ฮาลิล พาชา (Çandarlı Halil Pasha)
ใน ค.ศ. 1446 มูรัดที่ 2 กลับมาครองอำนาจอีกครั้ง เมห์เหม็ดที่ 2 ยังคงมีตำแหน่งสุลต่าน แต่ทำหน้าที่เป็นผู้ว่าการมานิซาเท่านั้น หลังการสวรรคตของสุลต่านมูรัดที่ 2 ใน ค.ศ. 1451 เมห์เหม็ดที่ 2 กลายเป็นสุลต่านครั้งที่สอง อิบราฮิม เบย์แห่งคารามันรุกรานดินแดนพิพาทและสืบสวนการก่อกบฏต่อการปกครองของออตโตมันหลายครั้ง สุลต่านเมห์เหม็ดที่ 2 จึงคุมศึกครั้งแรกต่ออิบราฮิมแห่งคารามัน ทางไบแซนไทน์ขู่ที่จะปล่อยตัวออร์ฮัน ผู้อ้างสิทธิในราชวงศ์ออตโตมัน
สวรรคตและสิ่งสืบทอด
ใน ค.ศ. 1481 เมห์เหม็ดทรงนำทัพออตโตมันเพื่อเริ่มศึกใหม่ที่จะยึดครองโรดส์และอิตาลีตอนใต้ แต่ก่อนที่จะไปถึงมัลเทเพ อิสตันบูล พระองค์กลับประชวรเสียก่อน อย่างไรก็ตาม นักประวัติศาสตร์บางส่วนรายงานว่าพระองค์วางแผนที่จะโค่นล้มรัฐสุลต่านมัมลูกแห่งอียิปต์ ยึดครองอียิปต์ และอ้างสิทธิ์เป็นเคาะลีฟะฮ์ หลังประชวรไม่กี่วัน พระองค์สวรรคตในวันที่ 3 พฤษภาคม ค.ศ. 1481 ด้วยพระชนมพรรษา 49 พรรษา และฝังในtürbeของพระองค์ใกล้บริเวณมัสยิดฟาติฮ์ Colin Heywood นักประวัติศาสตร์รายงานว่า "มีหลักฐานแวดล้อมที่สำคัญว่าเมห์เหม็ดถูกวางยาพิษ ซึ่งน่าจะเป็นคำสั่งของบาเยซิด พระราชโอรสคนโตและทายาทผู้สืบทอดของพระองค์"
ข่าวการสวรรคตของเมห์เหม็ดสร้างความดีใจในทวีปยุโรปอย่างมาก โดยมีการจัดงานฉลองและสั่นระฆังโบสถ์ และมีการประกาศข่าวในเวนิสว่า: "La Grande Aquila è morta!" ('อินทรีใหญ่ตายแล้ว!')
เมห์เหม็ดที่ 2 ได้รับการยอมรับในฐานะสุลต่านองค์แรกที่ประมวลกฎหมายอาญาและรัฐธรรมนูญ (เป็นเวลานานก่อนหน้าสุลัยมานผู้เกรียงไกร) การครองราชย์เป็นเวลา 31 ปี และสงครามจำนวนมากได้ขยายดินแดนจักรวรรดิออตโตมัน ซึ่งเพิ่มดินแดนคอมสแตนติโนเปิล อาณาจักรและดินแดนเติร์กหลายแห่งในเอเชียน้อย บอสเนีย เซอร์เบีย และแอลเบเนีย เมห์เหม็ดสร้างชื่อเสียงอย่างมากทั้งในโลกอิสลามและคริสเตียน โดยFranz Babinger นักประวัติศาสตร์ได้รายงานว่า โลกคริสเตียนและพลเมืองบางส่วนมองตัวพระองค์เป็นทรราชกระหายเลือด สะพานฟาติฮ์สุลต่านเมห์เหม็ดในอิสตันบูล (สร้างเสร็จใน ค.ศ. 1988) ซึ่งข้ามช่องแคบบอสพอรัส ตั้งชื่อตามพระองค์ และพระนามกับพระบรมสาทิสลักษณ์ของพระองค์ยังปรากฏในธนบัตร 1000 ลีราตุรกีใน ค.ศ. 1986 ถึง 1992
แหล่งข้อมูลอื่น
1432 1481
รัฐสภาชุมนุม
รัฐสภาชุมนุม (Convention Parliament) เป็นรัฐสภาในประวัติศาสตร์อังกฤษซึ่งชุมนุมกันโดยไม่มีการเรียกประชุมอย่างเป็นทางการจากพระมหากษัตริย์ เพราะพระองค์ยังไม่มีพระราชอำนาจบริบูรณ์
วอลเลย์บอลยุวชนหญิงชิงแชมป์โลก 2013
วอลเลย์บอลยุวชนชิงแชมป์โลก 2013 (2013 FIVB Girls Youth World Championship) ได้มีการจัดขึ้นที่จังหวัดนครราชสีมา ประเทศไทย ตั้งแต่วันที่ 26 กรกฎาคม ถึง 4 สิงหาคม พ.ศ. 2556 รายการนี้เป็นการแข่งขันครั้งแรกที่มีทีมเข้าร่วมถึง 20 ทีม
หลักเกณฑ์การแข่งขัน
20 ทีมจะได้รับการแบ่งออกเป็น 4 สาย ๆ ละ 5 ทีมโดยแต่ละสายจะทำการแข่งขันแบบพบกันหมด ทีมที่ได้อันดับล่างของแต่ละสายจะทำการแข่งเพื่อชิงที่ 17-20 ในระบบการแข่งขันแบบพบกันหมด
ฟุตบอลถ้วยพระราชทานประเภท ก. ประจำปี 2558
'''การแข่งขันฟุตบอลถ้วยพระราชทานประเภท ก. ประจำปี พ.ศ. 2558''' เป็นการแข่งขันระหว่างสโมรสรจัดเป็นครั้งที่ 80 และเป็นปีที่ 99 นับตั้งแต่การแข่งขันในครั้งแรก โดย บุรีรัมย์ ยูไนเต็ด สโมสรชนะเลิศ ไทยพรีเมียร์ลีก พบกับ บางกอกกล๊าส เอฟซี สโมสรชนะเลิศ ไทยคม เอฟเอคัพ โดยแข่งขันกันที่ สนามศุภชลาศัย ใน กรุงเทพมหานคร
ทาเกดะ คัตสึโยริ
ทาเคดะ คัตสึโยริ เป็นบุตรชายคนที่ 4 ของ ทาเคดะ ชินเก็น เขามีชีวิตอยู่ในช่วงยุคเซ็นโกคุและยุคอะซุจิ-โมโมยามะ
วอลเลย์บอลยุวชนหญิงชิงแชมป์โลก 2013
สถานที่จัดการแข่งขัน
ชาติชายฮอลล์ และลิปตพัลลภฮอลล์ ภายในสนามกีฬาเฉลิมพระเกียรติ 80 พรรษา 5 ธันวา 2550 จังหวัดนครราชสีมา
ทาเกดะ คัตสึโยริ
เขาได้ออกรบเป็นครั้งแรกในยุทธการคาวานากาจิมะ และต่อมาเขาได้เป็นเจ้าของปราสาททากาโตะ
วอลเลย์บอลยุวชนหญิงชิงแชมป์โลก 2013
การถ่ายทอดสด
สยามสปอร์ตซินดิเคท ได้ลิขสิทธิ์ถ่ายทอดการแข่งขันวอลเลย์บอลเวิลด์ยุวชนหญิงอายุไม่เกิน 18 ปีชิงแชมป์โลก ในทุกนัดการแข่งขันที่วอลเลย์บอลยุวชนหญิงทีมชาติไทยลงแข่ง รวมถึงเทปบันทึกการแข่งขันนัดต่าง ๆ ผ่านทางช่อง SMM TV
ทาเกดะ คัตสึโยริ
ในปี ค.ศ.1565 เขาได้แต่งงานกับนางริวโชอิน ซึ่งเป็นบุตรีของโทยามะ นาโอะคาโดะ
ในปี ค.ศ.1570 เขาได้โจมตีปราสาทฮานาซาวะ และในปี ค.ศ.1571 เขาได้ถูกเรียกตัวไปที่โคฟุ ในส่วนปราสาททากาโตะ ได้ถูกดูแลและรับผิดชอบโดยทาเคดะ โนบุคาโดะ ซึ่งเป็นอาของเขา ในวันที่ 4 ตุลาคม ค.ศ.1571 นางริวโชอิน ซึ่งเป็นภรรยาคนแรกของเขาได้เสียชีวิต คัตสึโยริจึงได้ส่งตัว อินามุระ เซอุเอมง โนะ โจ (稲村 清右衛門尉) และ โทมิซาวะ เฮโซ (富沢 平三) เดินทางไปเคารพของนางริวโชอิน
ในช่วงปี ค.ศ.1572 โชกุนอะชิกางะ โยชิอากิ ได้ส่งจดหมายเชื้อเชิญเหล่าไดเมียวให้มาร่วมกันต่อต้านตระกูลโอดะ คัคสึโยริจึงได้เดินทางพร้อมกับชินเก็นผู้เป็นบิดา เพื่อหวังจะพิชิตตระกูลโอดะ โดยที่พวกเขาได้รบชนะตระกูลโทกุงาวะในยุทธการมิกาตะงาฮาระ แต่หลังจากนั้น ชินเก็นก็เสียชีวิตในเดือนพฤษภาคม ค.ศ.1573 ทำให้คัตสึโยริได้เป็นผู้นำตระกูล ในปี ค.ศ.1574 คัตสึโยริได้นำกองทัพเข้าบุกดินแดนของโทกุงาวะอีกครั้งหนึ่ง แต่แล้วคัตสึโยริก็ได้พ่ายแพ้อย่างราบคาบในยุทธการนากาชิโนะ
ในปี ค.ศ.1578 คัตสึโยริได้ให้การสนับสนุนอุเอสึงิ คาเงะคัตสึ ในการทำศึกกับอุเอสึงิ คาเงะโทระ จากการที่คัตสึโยริไปสนับสนุนคาเงะคัตสึ ได้สร้างความโกรธให้แก่ตระกูลโฮโจ เพราะคาเงะโทระมีศักดิ์เป็นน้องชายของโฮโจ อุจิมาสะ ถึงแม้ว่าจะถูกรับอุปการะโดยอุเอสึงิ เคนชิน ทางโฮโจจึงได้ส่งกองทัพไปโจมตีกองทัพทาเคดะที่อยู่บริเวณอ่าวซุรุงะจนแตกพ่าย
เขาได้เสียปราสาททากะเท็นจินในปี ค.ศ.1581 และเขาได้พ่ายแพ้ต่อกองทัพของโอดะ โนบุทาดะในการยุทธ์โคชู จากการที่เขาพ่ายแพ้ต่อตระกูลโอดะ ทำให้มีขุนพลบางส่วนของตระกูลทาเคดะ ได้แก่ อะนายามะ โนบุคิมิ, คิโซ โยชิมาสะ และ โอยามาดะ โนบุชิเงะ ทำการแปรพักตร์ คัตสึโยริไม่มีทางเลือกอื่น นอกจากต้องหนีไปที่ภูเขาเท็นโมกุ (天目山) แล้วทำการเซ็ปปุกุที่นั่น
อ้างอิง
15461582
เทศบาลนครลูบลิยานา
เทศบาลนครลูบลิยานา (Mestna občina Ljubljana) หรือ นครลูบลิยานา เป็นหนึ่งในสิบเอ็ดเทศบาลนครในสโลวีเนีย ศูนย์กลางการปกครองคือลูบลิยานาซึ่งเป็นเมืองที่ใหญ่ที่สุดและเมืองหลวงของสโลวีเนีย
สนามกีฬาโอลิมปิก (อัมสเตอร์ดัม)
ในปี ค.ศ. 1928 สนามกีฬาแห่งนี้เป็นสนามกีฬาหลักของกีฬาโอลิมปิก ครั้งที่ 9 ที่เนเธอร์แลนด์เป็นเจ้าภาพ และเคยเป็นสนามเหย้าของอาเอฟเซ อายักซ์ ก่อนจะย้ายไปยังอัมสเตอร์ดัมอาเรนาในปี ค.ศ. 1996 ปัจจุบันสนามแห่งนี้ได้รับการดัดแปลงเป็นพิพิธภัณฑ์กีฬาและสนามกรีฑา โดยมิได้ใช้เป็นสนามฟุตบอลอีก
พระเจ้านรสิงขะ
พระเจ้านรสิงขะ (နရသိင်္ခ, นะระเตงคะ) เป็นพระราชโอรสของพระเจ้านรตู่ ครองราชย์เป็นพระเจ้าพุกาม ระหว่างปี พ.ศ. 1714 - 1717
ทูตสวรรค์
ทูตสวรรค์ หรือ เทวทูต (angel) คือชาวสวรรค์จำพวกหนึ่งตามความเชื่อทางศาสนาและในเทพปกรณัมต่าง ๆ โดยมีหน้าที่เป็นผู้แจ้งข่าวสารจากสวรรค์มายังโลก บ้างก็ทำหน้าที่อารักขา แนะนำ หรือมอบหมายภารกิจแก่มนุษย์
คำนี้แปลมาจากคำว่า ἄγγελος ในภาษากรีก ซึ่งตรงกับคำว่า מלאך (มลัก) ในคัมภีร์ฮีบรู (ทานัค) และเป็นคำเดียวกับคำว่า ملائكة (มลาอิกะฮ์) ที่ปรากฏในคัมภีร์อัลกุรอาน ศัพท์เดิมในภาษาฮีบรูและภาษากรีกนี้แปลว่า ผู้แจ้งข่าว ซึ่งอาจเป็นมนุษย์ (ทั้งผู้เผยพระวจนะ ปุโรหิต และคนสามัญ) หรืออมนุษย์ก็ได้แล้วแต่บริบทในคัมภีร์ ที่เป็นอมนุษย์นั้นเป็นได้ทั้ง ผู้แจ้งข่าวจากพระเจ้า ลักษณะเฉพาะด้านของพระเจ้า (เช่น กฎจักรวาล) หรือแม้แต่พระเป็นเจ้าเองที่ทรงเป็นผู้แจ้งข่าว (theophanic angel)
คำว่า "ทูตสวรรค์" ยังถูกใช้หมายถึงวิญญาณในศาสนาอื่น ๆ ด้วย นอกจากการแจ้งข่าวแล้ว ทูตสวรรค์ยังมีหน้าที่ปกป้องและนำทางมนุษย์ รวมถึงปฏิบัติหน้าที่ตามที่พระเจ้ามอบหมายให้สำเร็จลุล่วง
เทววิทยาที่ศึกษาเกี่ยวกับทูตสวรรค์เรียกว่า “วิทยาการทูตสวรรค์” (angelology) ในงานศิลปะทูตสวรรค์มักปรากฏภาพเป็นชายมีปีก ซึ่งอาจมาจากหนังสือวิวรณ์เรื่องสัตว์สี่ตัว (4:6-8) และคัมภีร์ฮีบรูเรื่องเครูบและเสราฟิม แต่คัมภีร์ไบเบิลระบุว่าเครูบและเสราฟิมมีปีก ไม่เคยกล่าวถึงทูตสวรรค์ว่ามีปีกด้วย
คริสต์ศาสนา
ถึงปลายคริสต์ศตวรรษที่ 4 เหล่าปิตาจารย์แห่งคริสตจักรเห็นว่าทูตสวรรค์แบ่งเป็นหลายประเภทแตกต่างกัน แต่ละประเภทมีพันธกิจและกิจกรรมเหมาะสมกับตนตามที่ได้รับมอบหมาย นักเทววิทยาหลายคนเคยเสนอว่าพระเยซูไม่ใช่พระเจ้า แต่เป็นสิ่งมีชีวิตอมตะที่มีฐานะต่ำกว่าพระตรีเอกภาพ ปัญหาเรื่องสถานะตรีเอกภาพนี้ได้รับการแก้ไขเมื่อมีการพัฒนาหลักความเชื่อเรื่องทูตสวรรค์
เรื่องทูตสวรรค์ปรากฏอยู่ทั่วทั้งคัมภีร์ไบเบิลในฐานะเป็นวิญญาณที่มีฐานะอยู่ระหว่างพระเจ้ากับมนุษย์ ดังที่ปรากฏในคัมภีรืไบเบิลว่า "พระองค์ทรงสร้างเขาให้ต่ำกว่าพระเจ้าแต่หน่อยเดียว" แม้ว่าคัมภีร์จะไม่เคยพูดถึงเหตุการณ์และช่วงเวลาที่พระเจ้าสร้างทูตสวรรค์  แต่คริสต์ศาสนิกชนบางคนก็เชื่อว่าทูตสวรรค์เป็นสิ่งที่ถูกสร้างขึ้น ดังที่คัมภีร์ระบุว่า "ทูตสวรรค์ทั้งหลายของพระองค์ จงสรรเสริญพระองค์ พลโยธาของพระองค์ จงสรรเสริญพระองค์... เพราะพระองค์ทรงบัญชา สิ่งเหล่านั้นก็ถูกเนรมิตขึ้นมา"  สังคายนาลาเตรันครั้งที่สี่ (1215) ประกาศว่าทูตสวรรค์เป็นสิ่งสร้าง กฤษฎีกาชื่อ Firmiter credimus ของสภาสังคายนาได้ประกาศว่าทูตสวรรค์ถูกสร้างขึ้นก่อน แล้วจากนั้นจึงทรงสร้างมนุษย์ สังคายนาวาติกันครั้งที่หนึ่ง (1869) ก็ประกาศย้ำเช่นนี้อีกในกฤษฎีกา Dei Filius เรื่อง "สิทธันตธรรมนูญว่าด้วยความศรัทธาแบบคาทอลิก"
คริสต์ศาสนิกชนหลายคนมองว่าทูตสวรรค์ไม่มีเพศ โดยตีความจากพระวรสารนักบุญมัทธิว 22:30 แต่ทูตสวรรค์ก็มักถูกอธิบายว่าเหมือนมนุษย์เพศชาย ชื่อก็ใช้ศัพท์เพศชาย และแม้ว่าทูตสวรรค์จะมีความรู้มากกว่ามนุษย์ แต่พระวรสารนักบุญมัทธิวก็ระบุว่าทูตสวรรค์ไม่ใช่สัพพัญญู
ศาสนาบาไฮ
พระบะฮาอุลลอฮ์ ศาสดาของศาสนาบาไฮ กล่าวไว้ในคัมภีร์คีตาบีอีคานว่าทูตสวรรค์คือ "ผู้ที่ได้รับการเสริมพลังโดยอานุภาพของวิญญาณ และเผาผลาญคุณสมบัติและข้อจำกัดทั้งหมดของความเป็นมนุษย์ด้วยไฟแห่งความรักของพระเป็นเจ้า และสวมตนเองด้วยเสื้อผ้าแห่งคุณลักษณะของพระผู้ทรงสภาวะที่ประเสริฐสุดและของเครูบ" ส่วนอับดุลบะฮาอธิบายว่าทูตสวรรค์คือ "สิ่งยืนยันถึงพระเป็นเจ้าและอำนาจทพย์ของพระองค์"
ศาสนาโซโรอัสเตอร์
ในศาสนาโซโรอัสเตอร์ เชื่อว่าแต่ละคนมีทูตสวรรค์ผู้อารักขาประจำตัว ส่วน "อาเมชาสเปนตา" เดิมหมายถึงพลังของพระอหุระมาซดะ ต่อมาถูกมองเชิงบุคคลวัตจนกลายเป็นทูตสวรรค์แบบหนึ่ง
สนามฟรานซิส (เซนต์หลุยส์)
สนามฟรานซิส (Francis Field) ตั้งอยู่ภายในอาณาเขตของมหาวิทยาลัยวอชิงตัน เมืองเซนต์หลุยส์ รัฐมิสซูรี สหรัฐอเมริกา เริ่มก่อสร้างในปี ค.ศ. 1903 แล้วเสร็จในปี ค.ศ. 1904 ซึ่งเป็นสนามกีฬาขนาดใหญ่อันดับที่ 1 ของสหรัฐอเมริกา
ในปี ค.ศ. 1904 สนามกีฬาแห่งนี้เป็นสนามกีฬาหลักของกีฬาโอลิมปิก ครั้งที่ 3 ที่สหรัฐอเมริกาเป็นเจ้าภาพ
เบร (ประเทศเบลเยียม)
เบร (Bree) เป็นเมืองและเทศบาลที่ตั้งอยู่ในมณฑลลิมเบิร์กของประเทศเบลเยียม มีพื้นที่ทั้งหมด 64.96 ตารางกิโลเมตรและมีประชากร 15,547 คน ซึ่งทำให้ความหนาแน่นประชากรเป็น 239.33 คนต่อตารางกิโลเมตร
เมืองพี่น้อง
เบรได้จับคู่กับอีก 4 เมืองทั่วโลก ได้แก่
สนามกีฬาจอห์นสมิทส์
สนามกีฬาจอห์นสมิทส์ หรือ สนามกีฬาเกิร์กลีส์ เป็นสนามกีฬาอเนกประสงค์ในเมืองฮัดเดอส์ฟีลด์ เทศมนฑลเวสต์ยอร์กเชียร์ ประเทศอังกฤษ เปิดใช้งานในปี ค.ศ. 1994 เป็นสนามเหย้าของสโมสรฟุตบอลฮัดเดอส์ฟีลด์ทาวน์ และสโมสรรักบี้ฮัดเดอส์ฟีลด์ไจแอนท์ โดยทั้งสองสโมสรย้ายมาจากสนามลีดส์โรด สนามกีฬาจอห์นสมิทส์เคยใช้จัดแข่งขันรักบี้ลีกชิงแชมป์โลกในปี ค.ศ. 1995, 2000 และ 2013
จักรพรรดิเว่ย์หมิงหยวน
จักรพรรดิเว่ย์หมิงหยวน ((北)魏明元帝) (พ.ศ. 935 – 23 ธันวาคม พ.ศ. 966) พระนามจีน ทั่วป๋า ซื่อ (拓拔嗣) พระนามเซียนเปย์ชื่อ มู่หมัว (木末) เป็นจักรพรรดิแห่งราชวงศ์เว่ย์เหนือที่นำโดยชนเผ่าเซียนเป่ยของจีน พระองค์เป็นพระราชโอรสองค์โตของปฐมจักรพรรดิ จักรพรรดิเว่ย์เต้าอู่ ในรัชสมัยของพระองค์ ดินแดนของเว่ย์เหนือ ไม่ได้ขยายตัวมากเท่ากับในรัชสมัยของพระราชบิดาหรือในรัชสมัยของจักรพรรดิเว่ย์ไท่อู่ พระราชโอรสของพระองค์แต่พระองค์ช่วยให้อาณาจักรมีเสถียรภาพทางตอนเหนือของจีน และเริ่มประเพณีการประชุมกับขุนนางที่สำคัญของจักรพรรดิเพื่อฟังคำแนะนำของพวกเขาและตัดสินพระทัยขั้นสุดท้าย นักประวัติศาสตร์มักมองว่าพระองค์เป็นผู้ปกครองที่ฉลาดและมีเหตุผล
ลูนแฟคทอรี: อะแฟนตาซีฮาร์เวสต์มูน
ลูนแฟคทอรี: อะแฟนตาซีฮาร์เวสต์มูน (ルーンファクトリー -新牧場物語- (Rūn Fakutorī -Shin Bokujō Monogatari-)) เป็นวิดีโอเกมแนวจำลองเล่นตามบทบาท พัฒนาโดยเนเวอร์แลนด์ และจัดจำหน่ายโดย Marvelous Interactive Inc., Natsume และ Rising Star Games สำหรับเครื่องเล่นวิดีโอเกมพกพานินเท็นโด ดีเอส
ว่านอ้ายใบ้
ว่านอ้ายใบ้ เป็นพืชในสกุลสาวน้อยประแป้ง วงศ์ Araceae ในสมัยก่อนนักเลงและนักมวยเชื่อว่าว่านชนิดนี้ทำให้คงกระพัน ชกมวยแล้วไม่เกิดแผลแตก โดยจะนำว่านส่วนลำต้นมาห่อด้วยมะขามเปียกแล้วกลืนลงไป ทำให้มีอาการชาตามผิวหน้า แขน ขา คอบวม ลิ้นคับปาก พูดไม่ได้ เมื่อใช้มีดฟันจะเกิดรอยช้ำหรือเป็นรอยแดง
ลูนแฟคทอรี: อะแฟนตาซีฮาร์เวสต์มูน
ลูนแฟคทอรี เป็นเกมจำลองฟาร์มแฟนตาซีและเป็นเกมภาคแยกของชุดเกม ฮาร์เวสต์มูน/สตอรีออฟซีชัน เพื่อฉลองครบรอบ 10 ปีของแฟรนไชส์ โดยโยชิฟุมิ ฮาชิโมโตะ (โปรดิวเซอร์ชุดเกม ฮาร์เวสต์มูน/สตอรีออฟซีชัน มายาวนาน) กล่าวว่านี้เป็น "เกม ฮาร์เวสต์มูน ที่คุณจะใช้ดาบ"
ผลตอบรับ
ลูนแฟคทอรี: อะแฟนตาซีฮาร์เวสต์มูน ได้รับคำวิจารณ์ที่ "เป็นที่ชื่นชอบ" จากเว็บไซต์รวมบทวิจารณ์เมทาคริติก
ในญี่ปุ่น นิตยสาร แฟมิซือ ให้คะแนนรวม 33 จาก 40 คะแนน ไอจีเอ็นมอบรางวัลถูกใจบรรณาธิการ และรางวัลเกมนินเท็นโด ดีเอสประจำเดือนสิงหาคม 2007
พุซ อิน บู๊ทส์
พุซ อิน บู๊ทส์ (Puss in Boots) เป็นภาพยนตร์คอมพิวเตอร์แอนิเมชันผจญภัย ที่ผลิตโดยดรีมเวิร์กสแอนิเมชัน กำกับโดย คริส มิลเลอร์ (ซึ่งกำกับ เชร็ค 3 ใน ค.ศ. 2007) ภาพยนตร์จัดฉายในโรงที่สหรัฐอเมริกาวันที่ 28 ตุลาคม ค.ศ. 2011 ในระบบ ดิจิตอล 3 มิติ และไอแมกซ์ 3 มิติ
ภาพยนตร์ชุดนี้เป็นภาคแยกพรีเควล ออกจากเฟรนไชส์เชร็ค โดยมีตัวละคร พุซ อิน บู๊ทส์ ออกผจญภัยในช่วงก่อนที่เขาจะปรากฏตัวใน เชร็ค 2 ในค.ศ. 2004 พร้อมด้วยเพื่อนสนิทของเขา ฮัมป์ตี้ ดัมป์ตี้ และ คิตตี้ ซอฟท์พอว์ ซึ่งพุซจะได้เผชิญกับแจ๊คและจิลซึ่งเป็นสองวายรายผู้ครอบครองเมล็ดถั่ว
เนื้อเรื่องย่อ
เมื่อนานมาแล้ว ก่อนที่พุซ อิน บู๊ทส์ จะได้พบกับเชร็ค เขาได้กระทำการออกผจญภัยกับคิตตี้ ซอฟท์พอว์ ซึ่งเป็นแมวสาวที่ปราดเปรียว รวมถึง ฮัมป์ตี้ ดัมป์ตี้ ซึ่งเป็นผู้ทรงปัญญาประจำกลุ่ม แต่ก็มีสิ่งที่ก่อให้เกิดความโกลาหล เมื่อแจ๊คและจิลซึ่งเป็นพวกนอกกฎหมาย ได้ทำการขัดขวางมิให้พุซและพวกพ้องปฏิบัติการได้สำเร็จ ก่อนที่ความจริงบางอย่างที่พุซไม่เคยคาดคิดมาก่อนได้เปิดเผยขึ้นในเวลาต่อมา รวมถึงเหตุการณ์ได้นำพาให้พวกเขาต้องปกป้องทุกชีวิตในเมืองซาน ริคาร์โด ที่พวกเขาอาศัยอยู่นั่นเอง
บ็อกซ์ออฟฟิศ
ภาพยนตร์ทำรายได้ 149,260,504 ดอลลาร์สหรัฐในอเมริกาเหนือ และ 399,700,000 ดอลลาร์สหรัฐในประเทศอื่นๆ และทำรายได้ทั่วโลกรวม 548,960,504 ดอลาร์สหรัฐ ซึ่งเป็นภาพยนตร์ที่ทำรายได้สูงสุดเป็นอันดับที่สิบเอ็ดใน ค.ศ. 2011 และเป็นภาพยนตร์แอนิเมชันที่ทำรายได้สูงสุดเป็นอันดับสามถัดจาก กังฟูแพนด้า 2 (665.7 ล้านดอลลาร์สหรัฐ) และ สายลับสี่ล้อ ซิ่งสนั่นโลก (559.9 ล้านดอลลาร์สหรัฐ)
รางวัล
พุซ อิน บู๊ทส์ ได้รับรางวัลชนะเลิศ
การใช้และการตั้งราคาแก๊สโซลีนและน้ำมันดีเซล
ราคาแก๊สโซลีนเฉลี่ยทั่วโลก
ดูเพิ่มได้ที่ ภาษีเชื้อเพลิง สำหรับข้อมูลของแต่ละประเทศ
คณะกรรมการร่วมมือทางเทคนิคเยอรมนี (GTZ)  ได้จัดตั้งบัญชีราคาแก๊สโซลีนทั่วโลกทุกปี ตั้งแต่ปี ค.ศ. 1991 และผลลัพธ์ในปี ค.ศ. 2007 สามารถดูได้ที่หน้า 96 และ 97 ในเอกสารนี้
อ้างอิง
"XE.com - The World's Favorite Currency and Foreign Exchange Site". Euro to US dollar conversions. Other currency conversions, too.
เมอโรสโทมาทา
เมอโรสโทมาทา (ชื่อวิทยาศาสตร์: Merostomata) จัดอยู่ในประเภทสัตว์ไม่มีกระดูกสันหลัง ไฟลัมอาร์โธรโพดา ชั้นย่อยเชลิเซอราตา เป็นสัตว์น้ำที่แบ่งออกได้เป็น 2 อันดับ ได้แก่ Eurypterida หรือ แมงป่องทะเล ซึ่งสูญพันธุ์ไปแล้ว กับ Xiphosura หรือ แมงดาทะเล ที่ยังคงสืบเผ่าพันธุ์มาจนถึงปัจจุบัน โดยเมอโรสโมมาทาได้พัฒนาแยกออกมาจากอาร์โธรโพดาเมื่อกว่า 480 ล้านปีมาแล้ว
แมงดาทะเล ในปัจจุบันเหลือเพียง 5 ชนิด จัดว่าเป็นเซริเชอราตาที่มีขนาดใหญ่ที่สุด มีความยาวถึง 60 เซนติเมตร ที่พบเป็นฟอสซิลยาวถึง 2 เมตร ด้านหลังของคาราเพชมีตาประกอบ 1 คู่ ด้านล่างของเซฟาโรทอแรกซ์เป็นที่ตั้งของระยางค์ทั้ง 6 คู่ โดยระยางค์ขา 3 คู่ มีลักษณะเป็นก้ามหนีบ ยกเว้นขาคู่สุดท้ายใช้ในการกวาดโคลน ทราย ปล้องส่วนท้องจะรวมกัน ด้านท้ายสุดจะยื่นยาวออกเป็นหาง ด้านล่างของส่วนท้องเป็นที่ตั้งของเหงือก 5 คู่ และมีแผ่นปิดเหงือก แมงดาทะเลเป็นสัตว์ที่ไม่เป็นอันตราย จะใช้ระยางค์ขาคู่สุดท้ายดันขุดดินไปด้านหลังเพื่อฝังตัวลงในโคลนหรือทราย การดำรงชีวิตเป็นทั้งกินพืชและกินซาก รวมทั้งสัตว์ไม่มีกระดูกสันหลังที่มีลำตัวอ่อนนุ่ม
วัดรวกบางบำหรุ
วัดรวกบางบำหรุ เป็นวัดราษฎร์สังกัดคณะสงฆ์ฝ่ายมหานิกาย ในแขวงบางบำหรุ เขตบางพลัด กรุงเทพมหานคร
ไม่ปรากฎแน่ชัดว่าสร้างขึ้นในสมัยใด บ้างว่าสร้างในปี พ.ศ. 2219 เดิมชื่อ วัดรวก เพราะที่ตั้งวัดมีไม้รวกขึ้นอยู่ทั่วไป ส่วนคำขยาย บางบำหรุ คงเกิดขึ้นเพราะเนื่องจากว่าตั้งอยู่ในละแวกบางบำหรุ วัดรวกบางบำหรุได้รับพระราชทานวิสุงคามสีมาครั้งหลังเมื่อวันที่ 12 เมษายน พ.ศ. 2511
อำเภออัศเศาะอีด
อัศเศาะอีด (الصعيد) เป็นอำเภอของเขตผู้ว่าการชับวะฮ์ ประเทศเยเมน ณ พ.ศ. 2546 อำเภอนี้มีประชากร 35,034 คน
นาโอมิ โอโซระ
นาโอมิ โอโซระ ( เกิด 4 กุมภาพันธ์ พ.ศ. 2532)  เป็นนักพากย์หญิงชาวญี่ปุ่น เกิดที่จังหวัดมิยางิ โตที่จังหวัดโอซากะ
ประวัติ
เกิดที่โรงพยาบาลในจังหวัดมิยางิ เดินทางมายังจังหวัดคานางาวะ และใช้เวลาช่วงอนุบาลในจังหวัดอิบารากิ จากนั้นก็ใช้เวลาช่วงประถมศึกษาในจังหวัดโอซากะ นอกจากนี้ครั้งหนึ่งยังเคยอาศัยอยู่ในชิโกกุ
ในเดือนมิถุนายน พ.ศ. 2555 จึงได้เปิดตัวในฐานะนักพากย์ครั้งแรกเป็นเด็กใน เซนต์เซย์ย่า โอเมก้า
ในเดือนมกราคม พ.ศ. 2557 โอโซระรับบทนำเป็นครั้งแรกเป็น อินาริ ฟุชิมิ ใน อินาริ มนตราสื่อรัก
โอโซระเป็นนักพากย์ในเครือ อาโอนิโปรดักชัน
อนิเมะ
2014
2015
2016
2017
2018
2019
2020
2021
จะถูกประกาศ
ภาพยนตร์
2015
2020
วิดีโอเกม
2011
2014
2017
2020
ฟิล์มกระจกหลวงและภาพต้นฉบับ
ฟิล์มกระจกหลวงและภาพต้นฉบับ หมายถึงงานสะสมแผ่นฟิล์มกระจกชนิดเนกาทิฟจำนวน 35,427 แผ่น และภาพต้นฉบับอีก 50,000 ภาพ ที่ถ่ายระหว่าง พ.ศ. 2398–2478 ซึ่งแต่เดิมเก็บรักษาในหอสมุดหลวง 3 แห่ง ในพระบาทสมเด็จพระจุลจอมเกล้าเจ้าอยู่หัว พระบาทสมเด็จพระมงกุฎเกล้าเจ้าอยู่หัว และสมเด็จพระเจ้าบรมวงศ์เธอ กรมพระยาดำรงราชานุภาพ โดยตั้งแต่ พ.ศ. 2520 เป็นต้นไป อยู่ในความดูแลของหอจดหมายเหตุแห่งชาติ กรุงเทพมหานคร
งานสะสมนี้เป็นหลักฐานทางประวัติศาสตร์ที่แสดงถึงการเปลี่ยนแปลงทางสังคม วัฒนธรรม การเมือง และความสัมพันธ์ระหว่างประเทศของสยามกับโลก ปรากฏภาพบุคคล สถานที่ และเหตุการณ์สำคัญระดับชาติและระดับนานาชาติ ตั้งแต่สมัยการล่าอาณานิคมของชาติตะวันตกในเอเชีย ซึ่งกระตุ้นให้สยามตระหนักถึงเอกลักษณ์ของชาติและการปฏิรูปสังคม ตลอดจนสงครามโลกครั้งที่ 1 ที่สยามเข้าร่วมในฝ่ายพันธมิตรพร้อมกับการแบ่งปันชัยชนะและผลพวงของสงคราม รวมทั้งการเปลี่ยนแปลงทางการเมือง สังคม และวัฒนธรรมทั่วโลก ซึ่งส่งผลกระทบต่อสยามและนำไปสู่การเริ่มต้นของระบอบรัฐธรรมนูญ
เมื่อวันที่ 21 มกราคม พ.ศ. 2559 ได้มีการพิจารณาเสนอฟิล์มกระจกซึ่งเก็บรักษาอยู่ในสำนักหอจดหมายเหตุแห่งชาติ กรมศิลปากร ต่อคณะกรรมการแห่งชาติว่าด้วยแผนงานความทรงจำแห่งโลก ประเทศไทย และในการประชุมต่อมาในวันที่ 18 กุมภาพันธ์ พ.ศ. 2559 คณะกรรมการฯ มีมติให้สำนักหอจดหมายเหตุแห่งชาติ กรอกแบบข้อความเพื่อนำเสนอขึ้นทะเบียนเอกสารมรดกความทรงจำแห่งโลก โดยเป็นการให้ข้อมูลรายละเอียดของฟิล์มกระจกหอพระสมุดวชิรญาณ (หวญ) และเชื่อมโยงกับเอกสารสำคัญทางประวัติศาสตร์ของพระบาทสมเด็จพระจุลจอมเกล้าเจ้าอยู่หัวที่ขึ้นทะเบียนเป็นมรดกความทรงจำแห่งโลกก่อนแล้วเมื่อ พ.ศ. 2552
องค์การศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนฟิล์มกระจกหลวงและภาพต้นฉบับเป็นเอกสารความทรงจำแห่งโลกเมื่อวันที่ 30 ตุลาคม พ.ศ. 2560 ในนาม "งานสะสมฟิล์มกระจกหลวงชนิดเนกาทิฟและภาพต้นฉบับ" (The Royal Photographic Glass Plate Negatives and Original Prints Collections)
ความละเอียดการแสดงผลกราฟิก
อัตราส่วน
การเปลี่ยนแปลงทีละน้อยเกี่ยวกับตลาดอุตสาหกรรมของหน้าจอการแสดงผล ตั้งแต่ 4 ต่อ 3 (4:3), 16 ต่อ 10 (16:10) และ 16 ต่อ 9 (16:9) ตามลำดับ ซึ่งปัจจุบันอัตราส่วนของหน้าจอแสดงผลก็มีหลากหลายมากขึ้น ซึ่งหน้าจอ 4:3 เป็นหน้าจอรุ่นเก่า โดยเฉพาะยุคสมัยของหลอดรังสีแคโทด ส่วน 16:10 เป็นหน้าจอที่ใหญ่ที่สุดในช่วงปี ค.ศ. 1995 ถึง ค.ศ. 2010 และ 16:9 เป็นอัตราส่วนในสมัยใหม่ ตั้งแต่ปี ค.ศ. 2010 เป็นต้นมา ซึ่งสินค้าสมัยใหม่เช่น หน้าจอคอมพิวเตอร์ , แล็ปท็อป และอุปกรณ์ความบันเทิงต่างๆ
แซลอแมทีเยชอฮ์
"แซลอเมชอฮ์" หรือ "แซลอแมทีเยชอฮ์"  เป็นเพลงสรรเสริญพระบารมีและเพลงชาติของอิหร่านกอญัรใน ค.ศ. 1873 ถึง 1909 อาลแฟรด ฌ็อง บาติสต์ เลอแมร์นักดนตรีชาวฝรั่งเศส ประพันธ์ทำนองของเพลงนี้ใน ค.ศ. 1873 ตามพระราชกระแสรับสั่งของนอเซแรดดีน ชอฮ์ กอจอร์
ใน ค.ศ. 1909 หลังระบอบของโมแฮมแมด แอลี ชาฮ์ กอจอร์ล่มสลาย เพลงช่ตินี้จึงยกเลิกใช้งาน และหลังการขึ้นครองราชย์ของแอฮ์แมด ชอฮ์ใน ค.ศ. 1914 จึงมีการใช้เพลงแซลอแมทีเยโดว์เลตแอเลย์เฮอีรอนเป็นเพลงชาติอิหร่าน
คุโรมาตี้ โรงเรียนคนบวม เดอะ★มูฟวี่
คุโรมาตี้ โรงเรียนคนบวม เดอะ★มูฟวี่ เป็นภาพยนตร์ญี่ปุ่นแนวสุขนาฏกรรมเหนือจริง-เสียดสีในปี พ.ศ. 2548 กำกับโดยยูได ยามางูจิ (ซึ่งเคยกำกับภาพยนตร์เรื่อง ศึกมหายุทธ มนุษย์สู้ผี) และนำแสดงโดยทากามาซะ ซูงะ ภาพยนตร์สร้างจากซีรีส์มังงะเรื่อง คุโรมาตี้ โรงเรียนคนบวม โดยเอจิ โนนากะซึ่งก่อนหน้านี้เคยได้รับการดัดแปลงเป็นซีรีส์อนิเมะ
การฉายและจำหน่าย
ภาพยนตร์จัดจำหน่ายในรูปแบบวีซีดีในประเทศไทยโดยบริษัท โรส มีเดีย แอนด์ เอ็นเตอร์เทนเมนท์ จำกัด
กำแพงป้องกัน
กำแพงป้องกันที่ยังคงเหลืออยู่มักจะเป็นกำแพงที่สร้างด้วยหิน และก็มีกำแพงที่สร้างด้วยอิฐ และ ไม้ที่ยังคงมีเหลืออยู่ให้เห็น การสร้างกำแพงก็ขึ้นอยู่กับภูมิลักษณ์ (topography) ของที่ตั้งและองค์ประกอบของพื้นที่ เช่นบริเวณริมฝั่งทะเล หรือ แม่น้ำ ซึ่งอาจจะเป็นองค์ประกอบที่ใช้เป็นส่วนหนึ่งของระบบป้องกันที่ผสานไปกับหรือเสริมกำแพงป้องกันได้อย่ามีประสิทธิภาพ
กำแพงอาจจะเข้าออกได้โดยการใช้ประตูเมืองที่มักจะเสริมด้วยหอ ในยุคกลางสิทธิของผู้ตั้งถิ่นฐานในการสร้างกำแพงป้องกันเป็นอภิสิทธิ์ที่มักจะต้องได้รับจากประมุขของราชอาณาจักรที่เรียกว่า “สิทธิในการสร้างกำแพงป้องกัน” (Right of crenellation) การสร้างกำแพงป้องกันวิวัฒนาการมาเป็นกำแพงอันใหญ่โต และมาพัฒนากันอย่างจริงจังในสมัยสงครามครูเสด และต่อมาในยุคของความรุ่งเรืองของนครรัฐในยุโรป
โกปาอาเมริกา 2019
โดยทีมชาติชิลีจะแข่งในฐานะแชมป์เก่า หลังจากคว้าแชมป์ 2 ปี ติดต่อกันในปี 2015 และ 2016 (เซนเตนาริโอ) ซึ่งในปีนี้พวกเขาจบการแข่งขันลงในอันดับที่ 4 หลังจากพ่ายแพ้ต่อ อาร์เจนตินา ในนัดชิงที่สาม 2–1 ขณะที่ทีมบราซิล ชนะเลิศการแข่งขันในปีนี้เป็นสมัยที่ 9 ได้สำเร็จหลังจากเอาชนะ เปรู ได้ในรอบชิงชนะเลิศ 3–1 ที่สนามกีฬามารากานัง
โกปาอาเมริกา 2019 จะเป็นครั้งสุดท้ายที่จะแข่งขันในปีคี่ ก่อนที่จะเริ่มแข่งขันในปีคู่จากกำหนดเดิมในปี ค.ศ. 2020 ซึ่งภายหลังการแข่งขันในปีดังกล่าว ได้ถูกเลื่อนออกไปแข่งในปี ค.ศ. 2021 หลังจากการแพร่ระบาดของไวรัสโคโรน่า ทำให้การเริ่มการแข่งขันในปีคู่ จะเกิดขึ้นครั้งแรกในปี ค.ศ. 2024 ซึ่งจะจัดในห้วงเวลาที่ใกล้เคียงกับ ฟุตบอลชิงแชมป์แห่งชาติยุโรป
การคัดเลือกเจ้าภาพ
ในการแข่งขันโกปาอาเมริกานั้นสมาคมฟุตบอลอเมริกาใต้จะคัดเลือกเจ้าภาพจากการเรียงตัวอักษรและทำให้โกปาอาเมริกา 2019 นั้นชิลีจะได้เป็นเจ้าภาพ และ บราซิลจะได้เป็นเจ้าภาพในปี 2015 แต่เนื่องจากประเทศบราซิลนั้นได้รับการเป็นเจ้าภาพจัดการแข่งขัน ฟีฟ่าคอนเฟเดอเรชันส์คัพ 2013 ฟุตบอลโลก 2014 และ โอลิมปิกฤดูร้อน 2016 ซี่งบราซิลจึงไม่ประสงค์ที่ที่จะเป็นเจ้าภาพในการแข่งขันโกปาอาเมริกา 2015 อีก ซึ่งคอนเมบอลได้อนุมัติให้สลับการเป็นเจ้าภาพเมื่อปี ค.ศ. 2012
ทีม
นอกเหนือจากสิบชาติที่อยู่ในสมาพันธ์ฟุตบอลอเมริกาใต้ (คอนเมบอล) ซึ่งได้แข่งขันอย่างแน่นอนอยู่แล้วนั้น คอนเมบอล เริ่มวางแผนที่จะจัดการแข่งขัน 16 ทีมโดยเชิญหกทีมภายนอกมาแข่งขัน. ในวันที่ 16 มีนาคม ค.ศ. 2018, คอนเมบอลได้ประกาศว่าจะเชิญ 3 ทีมจากสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) และ 3 ทีมจาก สมาพันธ์ฟุตบอลเอเชีย (เอเอฟซี) มาเข้าร่วมแข่งขันในครั้งนี้ ในวันที่ 12 เมษายน ค.ศ. 2018, มีการประกาศว่า กาตาร์ ซึ่งเป็นเจ้าภาพการแข่งขันฟุตบอลโลก 2022 ได้ยอมรับคำเชิญให้เข้าร่วมการแข่งขัน, ในวันที่ 4 พฤษภาคม ค.ศ. 2018 คอนเมบอล ประกาศว่าจะมีทีมเข้าร่วมแข่งขันทั้งสิ้น 12 ทีม เท่าเดิมกับจำนวนทีมตั้งแต่ปี ค.ศ. 1993 เป็นต้นมา (หากไม่นับรวมการแข่งขันที่ฉลองครบ 100 ปี ในปี 2016) โดยอีกหนึ่งชาติที่เข้าร่วมคือ ญี่ปุ่น จากเอเอฟซี (ทวีปเอเชีย)
กาตาร์จะกลายเป็นประเทศแรกในกลุ่มประเทศอาหรับ ที่ได้เข้าร่วมการแข่งขันโกปาอาเมริกา ขณะที่ญี่ปุ่นจะปรากฏเข้าร่วมแข่งขันเป็นครั้งที่สองของพวกเขา โดยครั้งแรกได้แข่งขันในปี ค.ศ. 1999 ซึ่งได้ตกรอบในรอบแบ่งกลุ่ม, การแข่งขันในครั้งนี้จะเป็นครั้งแรกที่ไม่มีทีมจาก คอนคาแคฟ เข้าแข่งขันนับตั้งแต่มีการเชิญทีมนอกทวีปมาร่วมแข่งขันในปี ค.ศ. 1993 โดยเม็กซิโกซึ่งได้ลงแข่งขันครบทั้ง 10 ครั้งตั้งแต่ปีดังกล่าว ก็จะไม่ได้ร่วมเล่นในโกปาอาเมริกาครั้งนี้ด้วย
สนามการแข่งขัน
ในวันที่ 14 มิถุนายน ค.ศ. 2018 รองประธานสมาพันธ์ฟุตบอลบราซิล เฟร์นังดู ซาร์เนย์ ได้ประกาศห้าเมืองที่จะเป็นเจ้าภาพการแข่งขันคือ ซัลวาดอร์, โปร์ตูอาเลกรี, เซาเปาลู, เบโลโอรีซอนชี และรีโอเดจาเนโร การประกาศรายชื่อสนามแข่งขันเกิดขึ้นในวันที่ 17 พฤศจิกายน ค.ศ. 2018. โดยนักเปิดสนามจะแข่งขันที่ เอสตาจีอูดูโมรุงบี ใน เซาเปาลู, รอบรองชนะเลิศจะแข่งขันที่สนาม เอสตาจีอูดูเกรมีอู ใน โปร์ตูอาเลกรี และ เอสตาจีอูมีเนย์เรา ใน เบโลโอรีซอนชี, โดยนัดชิงชนะเลิศจะแข่งขันที่สนาม เอสจาจีอูดูมารากานัง ใน ริโอเดจาเนโร. ในวันที่ 23 พฤศจิกายน ค.ศ. 2018 คอนเมบอลได้ประกาศว่าการแข่งขันจะใช้สนามอาเรนาโกริงชังส์ แทนที่ของสนาม อลิอันซ์ปราดคี ที่ได้กำหนดไว้แต่เดิม ซึ่งตั้งอยู่ในเซาเปาลู เช่นกัน
การจับสลาก
การจับสลากเกิดขึ้นเมื่อวันที่ 24 มกราคม ค.ศ. 2019 ที่ Cidade das Artes ในริโอเดอจาเนโร ประเทศบราซิล  โดยโถจับสลากมีทั้งหมด 4 โดยจับหนึ่งทีมในแต่ละโถมารวมกันเพื่อจะได้ 4 ทีมที่จะอยู่ในกลุ่มเดียวกัน
ซึ่งการประชุมสภา คอนเมบอล เมื่อวันที่ 23 พฤศจิกายน ค.ศ. 2018 นั้น มีการตัดสินใจว่าจะใช้อันดับโลกฟีฟ่า เป็นตัวในการแบ่งโถโดยมติครั้งนี้จะใช้ต่อไปในครั้งต่อ ๆ ไปของโกปาอาเมริกา
ซึ่งในโกปาอาเมริกา 2019 นั้นจะใช้อันดับโลกฟีฟ่าครั้งล่าสุดในขณะวันที่จับ ณ วันที่ 20 ธันวาคม ค.ศ. 2018 โดยอันดับฟีฟ่าจะเว้นวรรคอยู่หลังชื่อทีมดังนี้ โดยโถแบ่งออกเป็น 4 โถ โถที่หนึ่งนั้นมี ทีมชาติบราซิล (ได้รับตำแหน่งสูงสุดในโถ 1 โดยอัตโนมัติอยู่แล้ว) และ อีก 2 ทีมที่อันดับโลกดีที่สุด และอีก 3 ทีมที่ดีที่สุดรองลงมาจะอยู่ในโถ 2, 3, 4 ค่อไป โดยทีมที่อยู่ในโถที่ 1 จะถูกจับสลากมาอยู่ในกลุ่มเดียวกับทีมในโถ่ อื่นๆ ทั้ง 3 รวมเป็น 4 ทีม, แต่ กาตาร์ และ ญี่ปุ่น สองทีมที่ได้รับเชิญมานั้นจะไม่สามารถอยู่กลุ่มเดียวกันได้
ผู้ตัดสิน
รายชื่อผู้ตัดสินรวม 23 คน และผู้ช่วยผู้ตัดสินอีก 23 คน ได้รับการประกาศเมื่อวันที่ 21 มีนาคม ค.ศ. 2019
ผู้เล่น
โดยแต่ล่ะทีมจะมีผู้เล่น 23 คน โดยทุกทีมจะต้องส่งรายชื่อ 3 คนในตำแหน่งผู้รักษาประตู.
รอบแบ่งกลุ่ม
กำหนดการการแข่งขันประกาศเมื่อวันที่ 18 ธันวาคม ค.ศ. 2018 ผู้ชนะและรองชนะเลิศของแต่ละกลุ่มและอันดับสามทีมที่ดีที่สุด 2 ทีมจากทุกกล่มจะเข้าสู่รอบแพ้คัดออก รวมทั้งสิ้น 8 ทีม
เวลาทั้งหมดที่ระบุข้างล่างนี้เป็นเวลาท้องถิ่น, (UTC−3).
กฎการจัดอันดับรอบแบ่งกลุ่ม
การจัดลำดับทีมในตารางคะแนนจะมีดังนี้:
รอบแพ้คัดออก
ในรอบแพ้คัดออก, จะแข่งขันกันในเวลาปกติ 90 นาที
ตารางการจัดอันดับหลังจบการแข่งขัน
ตามแบบแผนทางสถิติในฟุตบอล, การแข่งขันที่ตัดสินในช่วงต่อเวลาจะถูกนับเป็นชัยชนะและการแพ้ด้วยการดวลลูกโทษจะนับเป็นเสมอ
ตัวนำโชค
ตัวนำโชค หรือ มาสคอตประจำการแข่งขันครั้งนี้คือ ซิซิโต โดยเป็นตัวแคพิบารา โดยชื่อนั้นตั้งตามชื่อของ ซิซิโต นักฟุตบอลชาวบราซิล ผู้ล่วงลับ ผู้ทำประตูสูงสุดตลอดกาลของโกปาอาเมริกาที่ 17 ประตู โดยเทียบเท่ากับ นอเบร์โต โดโรตีโอ เมนเดซ กองหน้าชาวอาร์เจนตินา
คำขวัญ
คำขวัญประจำการแข่งขันโกปาอาเมริกา 2019 คือ "Vibra el Continente/Vibra o Continente" (Rocking the Continent).
เพลงประจำการแข่งขัน
เพลงประจำการแข่งขัน คือ เพลง "วีบรา โกติเนนเต" โดย เลโอ ซันตานา และ กาโรล เค ศิลปินชาวบราซิลและชาวโคลอมเบีย ตามลำดับ
เขตประเวศ
ประเวศ เป็นหนึ่งในห้าสิบเขตของกรุงเทพมหานคร เป็นเขตศูนย์ชุมชน แหล่งงานและการบริการเพื่อรองรับท่าอากาศยานสุวรรณภูมิ
ที่ตั้งและอาณาเขต
เขตประเวศตั้งอยู่ทางทิศตะวันออกเฉียงใต้ของฝั่งพระนคร มีอาณาเขตติดต่อกับเขตต่าง ๆ เรียงตามเข็มนาฬิกา ดังนี้
ประวัติ
เขตประเวศเดิมมีฐานะเป็น ตำบลประเวศ เป็นเขตการปกครองของอำเภอพระโขนง จังหวัดพระประแดง ซึ่งต่อมาได้ย้ายมาขึ้นกับจังหวัดพระนครใน พ.ศ. 2470 เมื่อเวลาผ่านไป ท้องที่อำเภอพระโขนงมีสภาพเป็นชุมชน ย่านการค้า อุตสาหกรรม และที่พักอาศัยเพิ่มขึ้น ใน พ.ศ. 2506 ทางราชการจึงได้ตั้งสุขาภิบาลประเวศขึ้นครอบคลุมพื้นที่ตำบลประเวศ ตำบลสวนหลวง ตำบลดอกไม้ ตำบลหนองบอนทั้งตำบล รวมถึงบางส่วนของตำบลบางจากและตำบลบางนา และใน พ.ศ. 2507 พื้นที่ส่วนใหญ่ก็ได้ถูกโอนไปขึ้นกับเทศบาลนครกรุงเทพ (ซึ่งขยายเขตออกมาเป็นครั้งที่ 3) เหลือเพียงตำบลประเวศและตำบลดอกไม้ที่ยังคงอยู่ในเขตสุขาภิบาล